4)

I sadaļas V nodaļas 5. iedaļu papildina ar šādu 1.a apakšiedaļu: “1.a apakšiedaļa Kvalificēti infrastruktūras ieguldījumi 164.a pants Kvalificēti infrastruktūras ieguldījumi 1. Šajā regulā kvalificēti infrastruktūras ieguldījumi ietver ieguldījumus infrastruktūras projektu sabiedrībā, kas atbilst šādiem kritērijiem: a) infrastruktūras projektu sabiedrība var izpildīt savas finansiālās saistības, ilgstoši izturot stresus, kas ietekmē projekta risku; b) naudas plūsmas, ko infrastruktūras projektu sabiedrība rada aizdevumu sniedzējiem un kapitāla vērtspapīru ieguldītājiem, ir paredzamas; c) infrastruktūras aktīvus un infrastruktūras projektu sabiedrību reglamentē līgumiska sistēma, kas aizdevumu sniedzējiem un kapitāla vērtspapīru ieguldītājiem nodrošina augstu aizsardzības līmeni, kas ietver šādus elementus: a) ja infrastruktūras projektu sabiedrības ieņēmumi nav finansēti no daudzu lietotāju maksājumiem, līgumiskā sistēma ietver noteikumus, kas efektīvi aizsargā aizdevumu sniedzējus un kapitāla vērtspapīru ieguldītājus pret zaudējumiem, kas rastos gadījumā, ja projektu izbeidz puse, kas ir vienojusies pirkt preces vai pakalpojumus, ko sniedz infrastruktūras projektu sabiedrība; b) infrastruktūras projektu sabiedrībai ir pietiekami liels rezerves fonds vai citi finanšu mehānismi neparedzēto izdevumu finansējuma un apgrozāmā kapitāla prasību segšanai. Ja ieguldījumi ir obligācijās vai aizdevumos, šī līgumiskā sistēma ietver arī šādus elementus: i) aizdevumu sniedzējiem to iespēju robežās, ko paredz piemērojamie tiesību akti, ir drošība attiecībā uz visiem aktīviem un līgumiem, kas vajadzīgi darbā ar projektu; ii) kapitāla vērtspapīri ir ieķīlāti aizdevumu sniedzējiem, lai tie varētu pārņemt kontroli pār infrastruktūras projektu sabiedrību pirms saistību neizpildes; iii) neto pamatdarbības naudas plūsmas pēc projekta obligātajiem maksājumiem, kuru mērķis ir cits, izņemot parāda apkalpošanu, ir ierobežotas; iv) līgumiskie ierobežojumi attiecībā uz infrastruktūras projektu sabiedrības spēju veikt darbības, kas var kaitēt aizdevumu sniedzējiem, ieskaitot to, ka jaunu aizdevumu nevar izdot bez pašreizējo aizdevumu sniedzēju piekrišanas; d) ja ieguldījumi ir obligācijās vai aizdevumos, apdrošināšanas vai pārapdrošināšanas sabiedrība var pierādīt uzraudzības iestādei savu spēju turēt ieguldījumu līdz termiņa beigām; e) ja ieguldījumi ir obligācijās vai aizdevumos, par ko nav pieejams kredītnovērtējums, ko veikusi norīkota ĀKNI, ieguldījumu instruments ir prioritārs attiecībā pret visām pārējām prasībām, izņemot statūtos noteiktās prasības un atvasināto instrumentu darījumu partneru prasības; f) ja ieguldījumi ir kapitāla vērtspapīros, obligācijās vai aizdevumos, par ko nav pieejams kredītnovērtējums, ko veikusi norīkota ĀKNI, ir ievēroti šādi kritēriji: i) infrastruktūras aktīvi un infrastruktūras projektu sabiedrība atrodas EEZ vai ESAO; ii) ja infrastruktūras projektu sabiedrība ir būvniecības fāzē, kapitāla vērtspapīru ieguldītājs, vai, ja ir vairāk par vienu kapitāla vērtspapīru ieguldītāju, kapitāla vērtspapīru ieguldītāju grupa kopumā ievēro šādus kritērijus: — kapitāla vērtspapīru ieguldītāji iepriekš ir sekmīgi pārraudzījuši infrastruktūras projektus, un viņiem ir attiecīgas zināšanas un pieredze, — kapitāla vērtspapīru ieguldītāju saistību neizpildes risks ir zems, vai infrastruktūras projektu sabiedrībai ir zems materiālo zaudējumu risks saistību neizpildes gadījumā, — kapitāla vērtspapīru ieguldītāji tiek stimulēti aizsargāt ieguldītāju intereses; iii) infrastruktūras projektu sabiedrība ir izveidojusi garantijas, lai nodrošinātu projekta pabeigšanu saskaņā ar apstiprināto specifikāciju, budžetu vai pabeigšanas datumu; iv) ja ir būtiski darbības riski, tie tiek atbilstoši pārvaldīti; v) infrastruktūras projektu sabiedrība izmanto pārbaudītu tehnoloģiju un dizainu; vi) infrastruktūras projektu sabiedrības kapitāla struktūra ļauj tai apkalpot savu parādu; vii) infrastruktūras projektu sabiedrībai ir zems refinansēšanas risks; viii) infrastruktūras projektu sabiedrība izmanto atvasinātos instrumentus tikai riska mazināšanai. 2. Piemērojot 1. punkta b) apakšpunktu, aizdevumu sniedzējiem un kapitāla vērtspapīru ieguldītājiem radītās naudas plūsmas neuzskata par paredzamām, izņemot, ja visi ieņēmumi, neskaitot to nebūtisku daļu, atbilst šādiem nosacījumiem: a) ir izpildīts viens no šādiem kritērijiem: i) ieņēmumi ir balstīti uz pieejamību; ii) uz ieņēmumiem attiecas peļņas normas regulējums; iii) uz ieņēmumiem attiecas obligātas samaksas (take or pay) līgums; iv) rezultātu līmenis vai izmantojums un cena neatkarīgi cits no cita atbilst vienam no šādiem kritērijiem: — tie tiek regulēti, — tie tiek noteikti līgumā, — tie ir pietiekami paredzami, jo pieprasījuma risks ir zems; b) ja infrastruktūras projektu sabiedrības ieņēmumi nav finansēti no daudzu lietotāju maksājumiem, puse, kas ir vienojusies pirkt preces vai pakalpojumus, ko sniedz infrastruktūras projektu sabiedrība, ir viena no turpmāk minētajām: i) sabiedrība, kas minēta šīs regulas 180. panta 2. punktā; ii) reģionālā pašvaldība vai vietējā pašpārvalde, kas minēta regulā, kura pieņemta saskaņā ar Direktīvas 2009/138/EK 109.a panta 2. punkta a) apakšpunktu; iii) sabiedrība, kurai saskaņā ar ĀKNI reitingu ir vismaz 3. kredītkvalitātes pakāpe; iv) sabiedrība, kuru var nomainīt tā, ka nerodas būtiskas izmaiņas ieņēmumu līmeni un grafikā.”;